cyanic-selkie/wikianc huggingface dataset:
बहिर्मुखता और अंतर्मुखता
बहिर्मुखता और अंतर्मुखता को आमतौर पर एकल सातत्य के रूप में देखा जाता है, इसलिए एक में अधिक होने पर दूसरे में कम होना आवश्यक होता है। जंग और मायर्स-ब्रिग्स प्रकार संकेतक के विकासकर्ता एक अलग दृष्टिकोण प्रदान करते हैं और सुझाव देते हैं कि हर व्यक्ति में बहिर्मुखता और अंतर्मुखता दोनों पक्ष होते हैं, जिसमें एक पक्ष दूसरे की तुलना में अधिक प्रभावी होता है। वस्तुतः व्यक्तित्व के सभी व्यापक मॉडल इन अवधारणाओं को विभिन्न रूपों में शामिल करते हैं।
राजकमल कलामंदिर
राजकमल कमलमंदिर हिन्दी फ़िल्मों के एक निर्माता हैं।
कॉमनवेल्थ बैंक श्रृंखला 2011-12
राष्ट्रमंडल बैंक सीरीज़ का 2011-12 का संस्करण ऑस्ट्रेलिया में आयोजित एक दिवसीय अंतर्राष्ट्रीय क्रिकेट टूर्नामेंट था। यह ऑस्ट्रेलिया, भारत और श्रीलंका के बीच एक त्रि-राष्ट्र शृंखला थी। यह पहली बार था जब ऑस्ट्रेलिया ने 2007-08 के बाद से त्रिकोणीय शृंखला की मेजबानी की थी।
हस्त नक्षत्र
हस्त नक्षत्र में जन्मा जातक आकर्षक व्यक्तित्व का धनी होगा हस्त नक्षत्र 13वाँ नक्षत्र है। इस नक्षत्र का स्वामी चंद्रमा है। यह पू ष ण ढ प्रथम नाम अक्षर से पहचाना जाता है। नक्षत्र स्वामी चंद्रमा तो राशि कन्या इसका स्वामी बुध है। चंद्र का बुध शत्रु है। चंद्र प्रधान नक्षत्र में जन्म होने से जातक का स्वभाव शांत, भावना प्रधान दूसरों की मदद करने वाले आकर्षक व्यक्तित्व के धनी होते हैं।
आपमें जहाँ चंद्र के गुण होंगे वही राशि स्वामी बुध का भी प्रभाव जीवन भर रहता है। लग्नानुसार लग्न फल भी मिलता है। चंद्र मन का कारक है। वहीं बुध ज्ञान का कारक है। कन्या राशि में जन्म होने से आप विद्वान, पढ़े-लिखे होने के साथ-साथ आपमें वाकपटुता चतुराई भी अधिक होगी। आप शर्मीले स्वभाव के होने के साथ-साथ पाला बदलने में भी माहिर होंगे। नक्षत्र स्वामी चंद्र जिन ग्रहों के साथ जिस राशि में जिस अवस्था में होगा परिणामों में भी अंतर आ जाएगा।
चंद्र गुरु के साथ हुआ तो उतम गजकेसरी राजयोग होने से ऐसा जातक प्रभावशाली व्यक्तित्व का धनी होने के साथ विद्वान, सुखी जीवन जीने वाला होगा। प्रशासनिक सेवाओं में बैंक, प्रोफेसर, शिक्षण संस्थाओं में राजनीति में भी सफल होता है। चंद्र मंगल से दृष्टि संबंध बना रहा हो तो ऐसे जातक धनी भी होते हैं। धन से संबंधित कार्यों में रुकावट नहीं आती। चंद्र सूर्य आमने-सामने हो पूर्णिमा का दिन हो तो ऐसे जातक निश्चित ही निम्न वर्ग से ऊँचा उठ जाते हैं। धन संपन्नता होने के साथ-साथ उच्च व्यापारी, अधिकारी भी हो सकते हैं।
नक्षत्र स्वामी की शुभ स्थिति हो वहीं राशि स्वामी बुध भी उत्तम स्थिति में हो तो ऐसा जातक उत्तम सफलता पाते हैं। स्वामी चंद्र हो तो एक ही राशि यानी कन्या राशि में ही होगा, लेकिन राशि स्वामी अन्य राशि में होगा। मेष लग्न में राशि स्वामी बुध कर्क, मिथुन, सिंह, मकर, कुंभ राशि में हो तो उत्तम परिणाम देने वाला होगा। वृषभ लग्न में बुध द्वितीय, चतुर्थ, पंचम, नवम, दशम भाव में उतम परिणाम देगी। कर्क लग्न में बुध सिंह, लग्न में पंचम भाव में ठीक रहेगा।
यवशर्करा
यवशर्करा या यव-शर्करा जौ से बनी हुई चीनी है।
नगला जंगली गाँव, इगलास (अलीगढ़)
नगला जंगली इगलास, अलीगढ़, उत्तर प्रदेश स्थित एक गाँव है।
स्वाती (नक्षत्र)
स्वाति नक्षत्र आकाश मंडल में 15वाँ नक्षत्र होकर इसका स्वामी राहु यानि अधंकार है। कहावत भी है कि जब स्वाति नक्षत्र में ओस की बूँद सीप पर गिरती है तो मोती बनता है। दरअसल मोती नहीं बनता बल्कि ऐसा जातक मोती के समान चमकता है।
राहु कोई ग्रह नहीं है न ही इसका आकाश में स्थान है। यह पृथ्वी का उत्तरी ध्रुव है। स्वाति नक्षत्र की राशियाँ उत्तरी ध्रुव पर पड़ने के कारण है। ऐसे जातक परिश्रमी होते हैं। ये स्वप्रयत्नों में अपनी नीव रखते हैं और सफलता पाते हैं। यह तुला राशि में आता है। रू रे रो रा नाम से इसकी पहचान होती है। इस नक्षत्र स्वामी की दशा 18 वर्ष की चंद्र के अंशों के अनुसार होती है।
सेमरा, गाजीपुर
भौगोलिक स्थिति
यह गांव ज़िला मुख्यालय से 30 किमी की दूरी पर पूरब दिशा में स्थित है। यहाँ से नज़दीकी रेलवे स्टेशन युसूफ़पुर 8 किमी की दूरी पर है जबकि गाजीपुर-बलिया राष्ट्रीय राजमार्ग 19 पर बसे मुहम्मदाबाद कस्बे से इस गांव की दूरी 5 किमी है। सेमरा, शेरपुर ग्राम पंचायत का एक हिस्सा है। व्यवहारत: शिव राय का पुरा और छनबईया भी सेमरा के ही अंग हैं।
सेमरा के अस्तित्व पर संकट
यह गाँव गंगा के किनारे बसा है और दो दशकों से गंगा कटान से बुरी तरह त्रस्त है। इस कटान के चलते शिव राय का पुरा का 80 प्रतिशत हिस्सा और सेमरा का 50 प्रतिशत भाग गंगा में समाहित हो चुका है। सरकार द्वारा गाँव के अस्तित्व को बचाने के लिए कुछ अस्थायी व्यवस्था की गयी है लेकिन आज भी कटान का खतरा सेमरा व शिव राय का पुरा पर मँडरा रहा है।
कृषि
गाँव के लोगों का मुख्य व्सवसाय खेती है और आलू की खेती यहाँ बड़े पैमाने पर की जाती है।
विशाखा
विशाखा नक्षत्र का अंतिम चरण मंगल की वृश्चिक राशि में आता है। इसे तो नाम अक्षर से पहचाना जाता है। जहाँ नक्षत्र स्वामी गुरु है तो राशि स्वामी मंगल गुरु मंगल का युतियाँ दृष्टि संबंध उस जातक के लिए उत्तम फलदायी होती हैं। ऐसे जातक उच्च पदों पर पहुँचने वाले धर्म-कर्म का मानने वाले महत्वाकांक्षी, गुणी, न्यायप्रिय लेकिन कट्टर भी होते हैं। गुरु ज्ञान पृथक्करण की क्षमता, प्रशासनिक क्षमता न्यायप्रियता प्रदान करेगा, वही मंगल साहस देगा।
प्रतिघाती वोल्ट-ऐम्पियर
प्रत्यावर्ती धारा के सन्दर्भ में, प्रतिघाती वोल्ट-ऐम्पियर (volt-ampere reactive या var), प्रतिघाती शक्ति की इकाई है। किसी प्रत्यावर्ती धारा परिपथ में जब वोल्टता और धारा समाज कला में नहीं होते तो उसमें प्रतिघाती शक्ति होती है। प्रतिघाती वोल्ट-ऐम्पियर को var (सभी छोटे अक्षर) से निरूपित करते हैं (न कि Var, VAr, या VAR) से।
लखमीर वाला
लखमीर वाला (Lakhmir Wala) भारत के पंजाब राज्य के मानसा ज़िले में स्थित एक ग्राम है।
मेलुंग्त्से
' 'मेलुंग्त्से'  अन्य अंग्रेजी वर्तनी:  मेनलंग्त्से '' हिमालय में रोल्वालिंग हिमाल का उच्चतम पर्वत है। इस शिखर की एक लम्बी समिट रीज़ है जिस पर पूर्व शिखर (मुख्य) और पश्चिम शिखर जिसे मेलुंग्त्से II, 7,023 मीटर के रूप में भी जाना जाता है। इसकी ऊंचाई की तुलना में यह एक अधिक दुर्गम शिखर है इसकी खड़ी चढ़ाई के कारण।
स्थान
, मेलुंग्त्से नेपाल–चीन सीमा के ठीक उत्तर में स्थित हैं। यह एक पश्चिमी स्पर रिज पर, जो रोल्वालिंग हिमाल के मुख्य उत्तर-दक्षिण ट्रेंडिंग रिज से निकलती है, जो कि  तिब्बत के शिग्तसे प्रान्त  के टिगंरी में स्थित है।| मेलुंग्त्से  के दक्षिण-पश्चिम में, गौरीशंकर (7134 मी)  स्थित है, जो कि उंचाई में इससे थोड़ा कम हैं लेकिन नेपाल से  अधिक दृष्टि गोचर है  इसलिए उसकी अधिक जानकारी है। मेलुंग्त्से, माउंट एवरेस्ट के पश्चिम में लगभग 40 कि मी में स्थित है।
चढ़ाई का इतिहास
कुछ समय पहले तक मेलुंग्त्से पर चढ़ाई की पाबंदी थी। पहला प्रयास अक्टूबर 1982 में बिल डेन्ज द्वारा बिना अनुमति के नेपाल की रोलाविंग वैली से सीमा पर कर के दक्षिण-पूर्व रिज पर एक अवैध प्रयास किया था। हालांकि वह काफी कम उंचाई से ही वापस मुड़ गए थे। 1987 और 1988 में क्रिस बोनिंगटन ने दो अभियानों का नेतृत्व किया, जिसमें से दूसरे अभियान में पश्चिम शिखर पर एंडी फांसवे और एलन हिंकेस को चढ़ने में सफलता प्राप्त हुई लेकिन मुख्य शिखर पर नहीं चढ़ पाया। 1990 में एक और प्रयास, मुख्य शिखर के ईस्ट रिज पर लेकिन इस बार भी मुख्य शिखर से काफी नीचे से विफल रहा
मुख्य चोटी का पहली सफल चढ़ाई 1992 में हुई थी, जो कि एक अल्पाइन शैली में स्लोवेनिया के मार्को प्रेज़ेलज और आंड्रइ स्ट्रेमफेलि ने ढाई दिन से भी कम समय में दक्षिण-पूर्व मुख से ऊपर और नीचे खतरनाक, 2000 मी की चढ़ाई पुरी करी। हिमालयन इंडेक्स मेलुंग्त्से पर केवल एक अन्य प्रयास को सूचीबद्ध करता है, 1999 में नॉर्थ फेस के माध्यम से एक असफल प्रयास।
सुंदर पिचाई
सुंदर पिचाई (पिचाई सुंदराजन) (जन्म 10 जून, 1972) अमेरिकी व्यवसायी हैं जो अल्फाबेट कंपनी के सीईओ और उसकी सहायक कंपनी गूगल एलएलसी के सीईओ हैं। गूगल ने अपनी कंपनी का नाम अल्फ़ाबेट में बदल दिया। इसके बाद लेरी पेज ने गूगल खोज नामक कंपनी का सीईओ सुंदर पिचाई को बना दिया और स्वयं अल्फाबेट कंपनी के सीईओ बन गए। सुन्दर पिचाई  ने गूगल सीईओ का पद ग्रहण 2 अक्टूबर, 2015 को किया। 3 दिसंबर, 2019 को वह अल्फाबेट के सीईओ बन गए।
प्रारंभिक जीवन और शिक्षा
पिचाई का जन्म मदुरै, तमिलनाडु, भारत मे  तमिल परिवार में लक्ष्मी और रघुनाथ पिचाई के घर हुआ। उनकी मां लक्ष्मी एक स्टेनोग्राफर थीं और ,उनके पिता रघुनाथ पिचाई ब्रिटिश समूह के जीईसी में एक इलेक्ट्रिकल इंजीनियर थे। सुंदर के पिता का मैन्युफैक्चरिंग प्लांट था जहा इलेक्ट्रिक कॉम्पोनेंट बनाए जाते थे। सुन्दर ने जवाहर नवोदय विद्यालय, अशोक नगर, चेन्नई में अपनी दसवीं कक्षा पूरी की और वना वाणी स्कूल, चेन्नई में स्थित स्कूल से बारहवीं कक्षा पूरी की। पिचाई ने मेटलर्जिकल इंजीनियरिंग में भारतीय प्रौद्योगिकी संस्थान, खड़गपुर से अपनी बैचलर डिग्री अर्जित की। उन्होने एम. एस. सामग्री विज्ञान में स्टैनफोर्ड विश्वविद्यालय और इंजीनियरिंग और पेनसिल्वेनिया विश्वविद्यालय के व्हार्टन स्कूल से एमबीए किया जहां उन्हे एक विद्वान साइबेल और पामर विद्वान नामित किया गया।
कार्य
वह 2004 में गूगल में आए। जहाँ वे गूगल के उत्पाद जिसमें गूगल क्रोम, क्रोम ओएस शामिल है। शुरुआत में वह गूगल के सर्च बार पर छोटी टीम के साथ काम करते रहे। इसके बाद उन्होंने गूगल के कई और प्रोडक्ट पर भी काम किया है। उन्होंने जीमेल और गूगल मैप्स जैसे अन्य अनुप्रयोगों के विकास की देखरेख की। इसके बाद वह गूगल ड्राइव परियोजना का हिस्सा बने। इसके बाद वह अन्य उत्पाद जैसे जीमेल और गूगल मानचित्र, आदि का हिस्सा बने। इसके बाद वह 19 नवम्बर 2009 में क्रोम ओएस और क्रोमबूक आदि के जाँच कर दिखाये। वह इसे 2011 में सार्वजनिक किया। 20 मई 2010 को वह वीपी8 को मुक्तस्रोत के रूप में बताया। इसके बाद वह एक नई वीडियो प्रारूप वेबएम के बारे में भी बताया।
यह 13 मार्च 2013 को एंडरोइड के परियोजना से जुड़े। जिसे पहले एंडी रूबिन संभालते थे। यह अप्रैल 2011 से 30 जुलाई 2013 तक जीवा सॉफ्टवेयर के निर्देशक बने थे।
दो आँखें बारह हाथ (1957 फ़िल्म)
दो आँखें बारह हाथ 1957 में बनी हिन्दी भाषा की फिल्म है।
संक्षेप
हिंदी फिल्म निर्माण के सन्दर्भ में जिन फिल्मकारों का नाम शिद्दत से याद किया जाता है, उनमें एक हैं, वी.शांताराम, पूरा नाम, शांताराम राजाराम वणकुद्रे (१९०१-१९९०). मराठी और हिंदी फिल्मों की लम्बी कतार में उन्होंने सन १९५७ में एक फिल्म बनाई 'दो ऑंखें बारह हाथ' जो हिंदी फिल्म के इतिहास में स्वर्णाक्षरों में अंकित हो गयी.
पुणे के पास स्थित औंध रियासत में वहां के प्रगतिशील शासक ने एक आयरिश मनोवैज्ञानिक को जेल में निरुद्ध खतरनाक अपराधियों को खुली जेल में रखकर उन पर प्रयोग करने की सुविधा दी थी. वी.शांताराम ने उसी घटना को अपनी फिल्म 'दो ऑंखें बारह हाथ' का आधार बनाकर पटकथा तैयार की और इस फिल्म का निर्माण किया. मुख्य भूमिका में वे स्वयं थे. उनकी पत्नी संध्या, फिल्म की स्त्री-पात्र के रूप में थी.
बीसवीं शताब्दी में यह विचार विकसित होने लगा कि जेल को सजा देने वाली जगह के बदले उसे सुधारगृह बनाया जाए ताकि अपराधी को जेल से छूटने के बाद पुनः अपराधी बनने से रोका जा सके और सजा पूरी होने के बाद वह सम्मान से अपना शेष जीवन व्यतीत कर सके. समाजशास्त्रियों की इस पहल को विश्व भर सरकारों ने समझा और जेलों को सुधारगृह के रूप में परिवर्तित करने की सार्थक कोशिश की है. यह कोशिश अभी भी जारी है लेकिन प्रयोग के स्तर पर है. इस प्रयास की सफलता और असफलता, दोनों किस्से सामने आए हैं. वे मुजरिम जो सुधरना कहते थे, सुधरे और आत्मनिर्भर बने लेकिन नकारात्मक सोच वाले अपराधियों ने जेल को भी अपना अपराधिक कर्मभूमि बनाया और अपनी शक्ति का संवर्धन किया. फिल्म 'दो आँखें बारह हाथ' उस आशावाद की कहानी है जो बुराई में अच्छाई खोजती है और यह मानकर चलती है कि मनुष्य बुरा नहीं होता, उसका कर्म बुरा होता है. हमें अपराधी से नहीं, अपराध से घृणा करनी चाहिए.
फिल्म की शुरुआत एक जेल के दृश्य से होती है. जेल का सुपरिंटेंडेंट जालिम है, कैदियों से अमानवीय व्यवहार करता है. वहां का जेलर आदिनाथ सरल और क्षमाशील व्यक्ति है. जेलर ने उच्चाधिकारियों से छः सजायाफ्ता अपराधियों को जेल से छोड़ने की अनुमति माँगी है ताकि वह उन कैदियों को खुले में रखकर उनका हृदय परिवर्तन करके उन्हें अच्छा नागरिक बनाया जा सके. इस प्रयोग के लिए उन्हें जेलर से अनुमति मिल जाती है और हत्या के आरोप में सज़ा काट रहे छः दुर्दांत अपराधियों को वह अपने साथ ऐसी जगह में ले जाता है जहाँ उनके लिए जेल नहीं, खुला वातावरण मिलता है. जेलर आदिनाथ उन्हें लगातार प्रयासों से व्यवस्थित करता है, उनके कुत्सित विचारों से उन्हें दूर करता है. कई ऐसी घटनाएं होती हैं जब यह प्रयोग असफल होता दिखता है लेकिन उन अपराधियों को जेलर की दो अदृश्य आंखें हर बार गलतियां करने से रोकती हैं. कथानक में कई उतार-चढ़ाव आते हैं, अपराधी चूकते भी हैं, सँभलते भी हैं. अंत उन कैदियों की सांड के आक्रमण से रक्षा करते हुए जेलर आदिनाथ के प्राण चले जाते है. आदिनाथ के त्याग से प्रभावित होकर सभी अपराधियों का हृदय परिवर्तित हो जाता है और वे सभी आदर्श नागरिक की तरह जीवन व्यतीत करने का संकल्प लेते हैं.
चरित्र
वी.शांताराम का अभिनय शानदार है, साथ में उनका निर्देशन भी. जेल में फिल्माए गए दृश्य अत्यंत प्रभावोत्पादक हैं. आदिनाथ का जेल में प्रवेश करते समय जेल के दरवाजे पर लटके ताले का झूलते रह जाना, प्रतीकात्मक रूप से बहुत कुछ कह जाता है. संध्या को कथानक में 'फिलर' के रूप में इस्तेमाल किया गया है जो गीत और संगीत पक्ष की आवश्यकता को बखूबी पूरा करता है. भरत व्यास के भावपूर्ण गीत और वसंत देसाई का मधुर संगीत इस फिल्म का मज़बूत पक्ष है. 'ऐ मालिक तेरे बन्दे हम' के अतिरिक्त लता मंगेशकर का गाया गीत 'सैंया झूठों का बड़ा सरताज निकला' हिंदी फिल्म के सर्वाधिक कर्णप्रिय गीतों में से एक है. फिल्म का गीत 'ऐ मालिक तेरे बन्दे हम, ऐसे हों हमारे करम, नेकी पर चलें और बड़ी से लड़ें ताकि हंसते हुए निकले दम' आज भी प्रत्येक संस्कार-केंद्र में उच्च स्वर में गाया जाता है और भलाई के रास्ते पर चलने के लिए आज भी सबको प्रेरित करता है. लता मंगेशकर की गाई लोरी 'मैं गाऊं तू चुप हो जा, मैं जागूं रे तू सो जा' इतनी मधुर है कि मन मोह लेती है. इन गीतों के अतिरिक्त 'तक तक धुम धुम' और 'उमड़ घुमड़ कर आई रे घटा' भी कर्णप्रिय हैं और गंभीर कथानक को रसमय करने में मदद करते है.
फिल्म की शानदार फोटोग्राफी जी.बालकृष्ण ने की है. पूरी फिल्म में केवल तीन लोकेशन हैं, जेल, खुली जेल और सब्जी बाजार. इन तीनों स्थलों को कैमरे की गहरी नज़र से देखकर हम तक फिल्म के सन्देश पहुँचाने की भरपूर कोशिश की है. फिल्म में वसंत देसाई का पार्श्वसंगीत असरदार नहीं है लेकिन सभी गानों के संगीत में मधुरता है.
नामांकन और पुरस्कार
इसे 1959 मे Golden Globe Award से नवाजा गया|
जगदीश कश्यप
यह लेख जगदीश कश्यप (कथाकार) के बारे में भिक्षु जगदीश कश्यप के बारे में अलग से देखिये।
सायरा बानो
सायरा बानो (जन्म: 23 अगस्त, 1944) हिन्दी फ़िल्मों की एक अभिनेत्री हैं।
जगदीश कश्यप
अगर सभी कुछ ठीक-ठाक रहता...समय पर होता तो जगदीश कश्यप द्वारा लघुकथाओं पर संपादित पुस्तक बीसवीं सदी और हिंदी लघुकथा इस शताब्दी के पहले ही वर्ष में पाठकों की नजर होती. संभव है तब इसका स्वरूप कुछ अलग और शीर्षक भी कुछ और ही होता। शायद बीसवीं शताब्दी की श्रेष्ठतम लघुकथाएं, अथवा शताब्दी की श्रेष्ठतम लघुकथाओं की बानगी या कुछ और. तब यह कुछ और तीखी, कुछ और धारदार, कुछ और मिर्चीली, कुछ और सजी-संवरी, कुछ और गवेष्णात्मक, कुछ और अधिक जानदार तथा कुछ और अधिक उपयोगी होती. हम इसे हिंदी साहित्य की अनमोल मणि, विश्व लघुकथा साहित्य का बेमिसाल नगीना, हिंदी लघुकथा का मानक ग्रंथ, संपादकीय चेतना की बहुमूल्य निधि कह पाते. संभावनाओं के विराट जंगल में एक दुखदायी संभावना यह भी है कि पुस्तक जैसी है, उस रूप में भी छपे बिना रह जाती. कश्यपजी की अन्य पांडुलिपियों, रचनाओं के साथ इसकी पांडुलिपि भी उनकी किसी अलमारी में पड़ी-पड़ी धूल चाट रही होती. दीमकों की भूख मिटाने, उनका वंश बढ़ाने के नाम पर यह भी कुर्बानी न हो जाती. बहरहाल एक कुटिल प्रकाशक ने इस पुस्तक की पांडुलिपि को पांच वर्ष तक अज्ञातवास में रखा तो दूसरे की तत्परता इसको पाठकों के हाथों तक पहुंचा रही है। अच्छाई और बुराई का संबंध सनातन है, इसका प्रमाण देती हुई।
इस बात को जगदीश कश्यप के आलोचक भी शायद ही नकार पाएं कि हिंदी लघुकथा काल का स्वर्णकाल कि लघुकथा आंदोलन का सर्वाधिक ऊर्जावान दौर वही था, जब जगदीश कश्यप उसमें सक्रिय थे। जैसे ही वे उदासीन हुए, अपनी कुंठाओं के कारण अथवा किसी और दबाव से उनकी कलम की धार कुंठित हुई, तो लघुकथा आंदोलन की गर्माहट भी जाती रही। उसकी तेजस्विता गायब हो गई। स्वयं जगदीश कश्यप ने इस त्रासदी को दोहरे स्तर पर भोगा. एक तो न लिख पाने का मलाल, जिसने उन्हें भीतर ही भीतर तोड़कर रख दिया था और दूसरा लघुकथा आंदोलन के अपने लक्ष्य से भटक जाने की पीड़ा, जिससे लघुकथा के समीक्षाशास्त्र के विकास को लेकर जो तत्परता उन दिनों दिख रही थी, वह अलग-अलग आलेखों में व्यक्त छुट-पुट विचारों से आगे नहीं बढ़ सकी। और तो और इन यत्र-तत्र बिखरे हुए विचारों का सलीके से संयोजन कर किसी तार्किक परिणति पर पहुंचने का काम भी नहीं हो पाया। सच यह भी है कि जगदीश कश्यप के रहते लघुकथा के प्रति जितनी गंभीरता के साथ उनका नाम जुड़ा, उतना शायद ही किसी और लघुकथाकार का जुड़ सका, कम से कम पश्चिमी उत्तरप्रदेश और दिल्ली परिमंडल में तो कोई भी नहीं; यद्यपि संख्या की दृष्टि से उन्होंने ज्यादा लघुकथाएं नहीं लिखीं. ना ही लघुकथा के समीक्षाशास्त्र पर उन्होंने बहुत उल्लेखनीय कार्य किया है, जो इस क्षेत्र में मील का पत्थर साबित हो सके। तथापि जो किया उससे उनकी लेखकीय ईमानदारी और अभिव्यक्ति की मौलिकता सिद्ध होती है।
साहित्य में जगदीश कश्यप का पदार्पण भी उस समय के दूसरे साहित्यकारों की तरह कविता के माध्यम से ही हुआ था। जिन दिनों वह साहित्य के क्षेत्र में आए, निश्चित रूप से वह समय लघुकथा का नहीं था। वह हिंदी की सम्मानित विधा तो हरगिज नहीं थी, बल्कि उसे विधा मानने वालों का सिरे से अभाव था। अधिकांश तो उसको विधा मानने से भी इंकार करते थे। फिर कौन सी ऐसी बात रही होगी जो उन्हें लघुकथा के क्षेत्र में लाई. जिसके कारण वह इतनी गंभीरता के साथ लघुकथा से जुड़ सके। इस बारे में उन्होंने स्वयं तो कुछ भी नहीं लिखा. मगर अपने समर्पण और संघर्ष से वे लघुकथा को साहित्य का वैकल्पिक प्रवेशद्वार बनाने में कामयाब रहे थे। अनेक साहित्यकारों ने साहित्य में पहली दस्तक लघुकथा के माध्यम से दी। निश्चित रूप से उस आंदोलन में जगदीश कश्यप अकेले नहीं थे। कोई भी आंदोलन किसी अकेले के कंधों पर चलकर कामयाबी नहीं पा सकता. पृथ्वीराज अरोड़ा, सतीशराज पुष्करणा, रमेश बत्तरा, बलराम, सतीश दुबे, सुकेश साहनी जैसे अनेक प्रतिबद्ध लघुकथाकारों के नाम मेरी स्मृति में आ रहे हैं, जो कहीं पर उनके सहयोगी की भूमिका निभा रहे थे तो कहीं पर उनकी भूमिका समानांतर आंदोलन के वाहक की थी। ये सभी लघुकथा में रचनात्मक लेखन के साथ-साथ उसके समीक्षाशास्त्र को विकसित करने का काम भी कर रहे थे। यानी लघुकथा की अवधारणा को तय करने, उसके लिए नए मापदंड बनाने के काम को लेकर एक स्पर्धा का वातावरण उन दिनों बना हुआ था, जो स्वाभाविक ही था। लघुकथा के प्रति समर्पण, ईमानदार तथा अपनी बेबाक टिप्पणियों के कारण उनका इस आंदोलन में दबदबा भी रहा।
रहा अभिव्यक्ति के लिए केवल लघुकथा को माध्यम बनाने का कारण? इसके सूत्र उनके जीवन से तलाशने का प्रयास किया जा सकता है। जगदीश कश्यप के जीवन को देखें तो वहां केवल संघर्ष और अस्थिरता का वातावरण दिखाई पड़ता है। ध्यान रहे कि अस्थिरता किसी भी व्यक्ति को ठहरकर सोचने और फिर उसपर अमल करने का अवसर नहीं देती. परिवार में अशांति, फिर पढ़ाई के लिए संघर्ष ...कुछ मित्र इसका जिक्र छिड़ने पर एक शब्दबिंब का सहारा लेते हैं।... संकरी गली में एक छोटी-सी कोठरी. जिसमें बामुश्किल एक चारपाई की जगह है। किताबों और पत्र-पत्रिकाओं को सहेजने के लिए चारपाई के बराबर में ही एक स्टूल की जगह और निकाली गई है। दिन में काम करना, लिखना-पढ़ना है, मित्रों को बैठने के लिए भी ठिकाना चाहिए, इसीलिए सवेरा होते ही चारपाई कमरे से बाहर ठेल दी जाती है और फर्श पर ही कपड़ा बिछा दिया जाता. जिससे पालथी मारकर बैठने और काम करने लायक जगह निकल आती. यदि किसी मित्र या रिश्तेदार को आना है तो उसे फर्श पर ही बैठना होगा। वैसे भी एक बेरोजगार युवक से जिसने जैसे-तैसे बी. ए. की परीक्षा पास की है और अब अकेले अपने दम पर एम. ए. में बैठने की तैयारी कर रहा है, मिलने कौन आना चाहेगा. सिवाय उसी के जैसे बेरोजगारों, फ़ाकामस्त लोगों के। उनके लिए वह फर्श और फर्श पर बिछा टाट का वह मामूली टुकड़ा भी किसी रेशमी कालीन से कम नहीं था। उसी पर विराजमान एक ठिगना, श्यामले वर्ण का युवक गर्दन झुकाए, पत्र-पत्रिकाओं पर पेन से निशान लगाता, उनकी कटिंग्स, पाठकों-प्रशंसकों के पत्रों को यत्न पूर्वक सहेजता रहता है। उसी कमरे में विवाद पनपते हैं तो उसी के दायरे में उनके समाधान भी खोज लिए जाते हैं। एक टूटी-सी साइकिल भी है, जिसपर चढ़कर वह अकेला या किसी मित्र को लेकर निकल जाता है। लेखकों-पाठकों से मिलने या पत्रिकाओं के लिए चंदा बटोरने. जिस जमाने की यह कहानी है उसमें किशोरावस्था बीतते ही विवाह हो जाना बड़ी बात नहीं. मगर वह इस बात पर शुक्र मनाता है कि अभी तक इस झंझट से दूर है। घर में भी शांति नहीं, इसलिए उसके रात और दिन इसी कोठरी के साथ बंधे हुए हैं। जब और कहीं कुछ करने को न हो तो लेखकीय जुनून वक्त बिताने का अच्छा माध्यम तो बन ही जाता है, जिसके माध्यम से अपने आक्रोश को ढकने का काम किया जा सकता है। जगदीश कश्यप की युवावस्था का यह बिंब मुझे इतने लोगों ने कई-कई बार दिखाया है कि अब तो अपनी ही आंखों में बसी किसी तस्वीर जैसा महसूस होता है। जाहिर है कि उस युवक को अपने वर्तमान में कुछ नजर नहीं आता. परिस्थितियां उसके मन में आक्रोश को भड़काती हैं। ऐसे में खलील जिब्रान उसको दिशा देते हैं।..कि उसके गुस्से को सहलाते...हौसले को बढ़ाते हैं। वह स्थितियों के प्रामाणिक भावचित्र खींचता है, उसमें अपने जीवन की तल्खी को उंडेल देता है। कलम को हथियार बनाकर लड़ना उसने खलील जिब्रान से ही सीखा है। वह इस बात से इंकार भी नहीं करता. खलील जिब्रान ही हैं जिनकी प्रेरणा उससे सरस्वतीपुत्र, ब्लैकहार्स, वर्षादान, दर्पकाल, आखिरी खंबा जैसी लघुकथाएं लिखवा ले जाती है। लेकिन जगदीश कश्यप, सिर्फ जगदीश कश्यप हैं, खलील जिब्रान नहीं. न उनकी परिस्थितियां और पारिवारिक जिम्मेदारियां उन्हें इसका अवसर देते हैं। हां, उसे जीने का प्रयास वे आजीवन करते रहे। इसी कोशिश में उन्होंने न जाने कितनों की दुश्मनी मोल ली। वैर-भाव साधा. यहां तक कि मुकदमे भी लडे़.
एक बात जो जगदीश कश्यप को अपने समकालीन लघुकथाकारों से अलग सिद्ध करती है, वह यह है कि उन्होंने जैसा सोचा उसे उसी ईमानदारी और बेबाकी के साथ शब्दों में भी व्यक्त किया। कभी परिणाम की परवाह नहीं की। सरकारी नौकरी में रहते हुए सरकार की नीतियों के विरोध में आग उगली. छद्म नाम से स्थानीय अखबारों में लिखा. उनकी टिप्पणियों से बावेला मचा। अखबार के संपादक जो उन टिप्पणियों को मजे ले-लेकर छापते और उनके माध्यम से दबाव बनाने की राजनीति करते थे, खुद पर दबाव आया तो पसीना-पसीना हो गए। गाज कश्यप जी पर गिरी. नतीजा सस्पैंड हुए...जिस महकमे में नौकरी में थे, वहां पर रहना भाग्यशाली होने का प्रमाण होता। नया आया रंगरूट भी साल-भर में अपना स्कूटर तथा पांच-छह साल में अपना मकान खरीद लेता. कश्यप जी जिंदगी-भर एक टूटी-पुरानी साइकिल पर चलते रहे। घर वे सांस रहने तक नहीं खरीद पाए. और जब गए तो सिर पर कर्ज की गठरी लादे हुए. शराब का शौक जरूर था पर कर्ज का कारण मित्रों-सहयोगियों को दिया गया कर्ज था। मदद करना उनके स्वभाव का हिस्सा बन चुका था। एक और उदाहरण इसी पुस्तक के संपादन के साथ जुड़ा हुआ है। जिस समय इस पुस्तक के लिए रचना संचयन का कार्य चल रहा था, तब बीच में एक लघुकथा एक ऐसे साहित्यकार की आ गई, जिसके साथ कश्यप जी का झगड़ा चलता आ रहा था। दोनों के बीच लंबी मुकदमेबाजी भी हो चुकी थी। उस समय हम दोनों के अतिरिक्त वहां पर सुभाष चंदर भी थे। हम सोचते थे कि कश्यपजी उस लेखक की रचना को तो लेने वाले हरगिज नहीं हैं। किंतु हैरानी तक हुई जब कश्यपजी ने उस लेखक की लघुकथा न केवल अपने संकलन में सम्मिलित की साथ में यह टिप्पणी भी कि वह आदमी हालांकि आदमी गंदा है, लेकिन उसका काम उसे इस पुस्तक में शामिल करने का हकदार बनाता है। एक और लघुकथाकार की रचना की भी उन्होंने मुक्त कंठ से प्रशंसा की थी, संयोगवश वह भी उनके विरोधी खेमे का था। विसंगति देखिए कि जब उस लघुकथाकार ने लघुकथाओं का एक संकलन तैयार किया तो जगदीश कश्यप का उसमें नाम तक नहीं था। कहने का मतलब यह है कि उनके योगदान को खारिज करने की राजनीति बहुत पहले ही प्रारंभ हो चुकी थी। ध्यान रहे कि इन रूठे हुए लेखकों में से अधिकांश वही थे जिनकी रचनात्मकता पर सवाल खड़े करने का दुस्साहस जगदीश कश्यप ने किया था। पृथ्वीराज अरोड़ा को संबोधित एक पत्र उनके पूरे व्यक्तित्व का आईना हो सकता है। यह पत्र: कथासंसार के लघुकथा विशेषांक में प्रकाशित हो चुका है। पत्र में व्यक्तित्व की तरलता और उसका खुरदरापन साफ नजर आता है। पत्र में कश्यप जी लिखते हैं-
प्रिय अरोड़ा,
नववर्ष की वधाई, तुम्हें नहीं भाभी और बच्चों को। कारण तुम स्वयं में ही स्पष्ट नहीं हो।
तुम्हारा तीन न तेरह संग्रह मेरे सामने है। (तुमने नहीं भेजा- मैंने खरीदा है)। फिलहाल मिनीयुग के आखिरी दशक विशेषांक में जुटा हूं. इस संग्रह में तुमने कई भयंकर गलतियां की हैं। आत्रेय से साक्षात्कार (पूर्व प्रकाशित का पुन: प्रकाशन)। फोटो तूने अच्छी नहीं छपवाई.
आखिर तू चाहता क्या है? रमेश बत्तरा मर गया, मेरा भाई- मैं उसपर किताब निकाल रहा हूं. यह पहला पत्र पिछले छह साल में मैं तुझे लिख रहा हूं. आत्रेय की ‘21 जूते’ कौन से सन में निकली? कितनी रचनाएं हैं और कौन प्रकाशक, कितने पृष्ठ एवं कितनी रचनाएं हैं लिखना.
पृष्ठ 17 पर तूने अपने संग्रह में अशोक भाटिया, डॉ॰ शमीम शर्मा को गंभीरतापूर्वक काम करते हुए लघुकथा में लिखा है। शमीम शर्मा का नाम तू कोट करे, यही बात तेरे से घृणा करने के लिए बहुत है।
फिलहाल वेदकाल से लेकर 1989 का इतिहास लिख चुका हूं. पर तुझसे बहुत नाराज हूं. यद्यपि 1997 में तेरे प्रकाशित लघुकथा को इतिहास में शामिल करना मेरी मजबूरी है।...जगदीश कश्यप.
पत्र से हम जान सकते हैं कि ऊपर से मुंहफट और बैलोस दिखने वाला वह इंसान भीतर से गंगाजल जैसा ही पवित्र था। यह पत्र बाद के वर्षों में जगदीश कश्यप की डगमगाती मनोदशा की सही-सही तस्वीर दर्शाने को भी पर्याप्त है। इसमें वे दावे में हैं जो वे न लिख पाने की पीड़ा से गुजरते हुए, कभी मिनीयुग का अगला अंक निकालने तो कभी नए उपन्यास पर काम करने के बहाने करते रहते थे। इसमें उनकी साफगोई भी है जो अपनी तल्खी में शालीनता की हदें पार करती हुई नजर आती थी। किंतु इसमें सबसे ज्यादा और महत्त्वपूर्ण है, उनकी लेखकीय ईमानदारी. सत्य की स्थापना के लिए यही अनिवार्य तत्व है। यही किसी भी सच्चे आलोचक, सच्चे साहित्यकार की पहचान हो सकती है।
जगदीश कश्यप अपने लेखकीय जीवन में प्रारंभ से लेकर अंत तक लघुकथा के प्रति समर्पित रहे। उन्होंने विश्वासपूर्वक कविता मंचों से लघुकथा पाठन की शुरुआत की, जिसे भरपूर सराहना मिली। अपनी विधा के प्रति इतना इतना अनुराग, इतना समर्पण विरले साहित्यकारों में ही देखने को मिलता है। विडंबना यह है कि हमारा साहित्य-समाज लघुकथा के क्षेत्र में जगदीश कश्यप योगदान को समझने में ही असमर्थ रहा। लघुकथा के इधर जो संकलन उन ‘महान’ लघुकथाकारों ने संपादित किए हैं, उनमें जगदीश कश्यप के नाम का उल्लेख तक न होना जहां उन साहित्यकारों की मानसिकता को दर्शाने के साथ-साथ साहित्य के नाम पर चलने वाली गंदी राजनीति की ओर भी इशारा करता है, जिसका सबसे अधिक नुकसान साहित्य और उसके माध्यम से समाज को ही उठाना पड़ता है। भटका हुआ साहित्य समाज का नेतृत्व करने, किसी भी प्रकार का आदर्श स्थापित करने में असमर्थ रहता है, परिणामत: ऐसे लोगों की बन आती है जो समाज को विवेकशूण्य बनाकर अपना स्वार्थ-साधन करना चाहते हैं।
मेरी निगाह में जगदीश कश्यप उन चंद गिने-चुने साहित्यकारों में थे, जिन्होंने हिंदी लघुकथा को समृद्ध करने, उसे स्वतंत्र विधा के रूप में मान्यता दिलाने के लिए अथक संघर्ष किया। एक समर्पित सेनानी की तरह वे जुटे रहे-आजीवन, करते रहे लघुकथा आंदोलन का नेतृत्व. अपनी रचनात्मक प्रखरता का परिचय देते हुए उन्होंने अनूठी लघुकथाएं लिखीं, अच्छी लघुकथाओं को चिन्हित किया।..उनके रचनाकारों को जी खोलकर सराहा तो नकलची और गैरजिम्मेदार लघुकथाकारों को बिना लाग-लपेट के फटकारा भी. इसके लिए कोई उन्हें लघुकथा का पहरुआ कहता है तो कोई लघुकथा का लठैत. सच तो यह है कि वे जब तक जिये, लघुकथा का पर्याय बनकर रहे। ‘आलोचकों के मजार नहीं बनते’µउनका यह सूत्र वाक्य उन्हें निस्पृह संघर्ष की प्रेरणा देता रहा। खलील जिब्रान को अपना साहित्यिक गुरु मानने वाले जगदीश कश्यप को अपनी साफगोई और बेबाक टिप्पणियों के लिए चौतरफा आलोचनाओं का सामना भी करना पड़ा. बावजूद इसके लघुकथा लेखन-समीक्षा के लिए उन्होंने जो कसौटी विकसित की उसे उनके विरोधियों ने भी किसी न किसी रूप में स्वीकारा. जिन्होंने नहीं स्वीकारा, वे कोई मौलिक विकल्प देने में असमर्थ रहे। जगदीश कश्यप की रचनात्मक प्रखरता का अनुमान केवल इसी से लगाया जा सकता है कि यदि हिंदी की पचास श्रेष्ठतम लघुकथाओं का संकलन तैयार किया जाए तो उसमें चार-पांच लघुकथाएं उन्हीं कश्यप की होंगी और यह कोई छोटी उपलब्धि नहीं है।
प्रगतिशील शिक्षा
प्रगतिशील शिक्षा (प्रोग्रेसिव एजुकेशन) एक शैक्षणिक आन्दोलन है जो उन्नीसवीं सदी के अन्त में शुरू हुआ था। वर्तमान समय में यह विभिन्न रूपों में बनी हुई है। 'प्रगतिशील' शब्द इस शिक्षा को 19वीं शताब्दी के पारम्परिक यूरोपीय-अमेरिकी पाठ्यक्रम से अलग करने के लिए प्रयुक्त हुआ है। प्रगतिशील शिक्षा की जड़ें वर्तमान अनुभव में निहित हैं। अधिकांश प्रगतिशील शिक्षा कार्यक्रमों में निम्नलिखित गुण पाए जाते हैं-
श्री सूक्त
श्री सूक्तम् देवी लक्ष्मी की आराधना करने हेतु उनको समर्पित मंत्र हैं। इसे 'लक्ष्मी सूक्तम्' भी कहते हैं। यह सूक्त, ऋग्वेद के खिलानि के अन्तर्गत आता है। इस सूक्त का पाठ धन-धान्य की अधिष्ठात्री, देवी लक्ष्मी की कृपा प्राप्ति के लिए किया जाता है।
आन्ध्र प्रदेश के तिरुमल वेंकटेश्वर मंदिर में 'वेंकटेश्वर के तिरुमंजनम्' के समय जो पञ्चसूक्तम का पाठ किया जाता है, उसमें श्रीसूक्तम भी सम्मिलित है।
श्रीसूक्त ऋग्वेद का खिल सूक्त है जो ऋग्वेद के पांचवें मण्डल के अन्त में उपलब्ध होता है। सूक्त में मन्त्रों की संख्या पन्द्रह है। सोलहवें मन्त्र में फलश्रुति है। बाद में ग्यारह मन्त्र परिशिष्ट के रूप में उपलब्ध होते हैं। इनको 'लक्ष्मीसूक्त' के नाम से स्मरण किया जाता है।
श्रीसूक्त का चौथा मन्त्र बृहती छन्द में है। पांचवाँ और छटा मन्त्र त्रिष्टुप छन्द में है। अन्तिम मन्त्र का छन्द प्रस्तारपंक्ति है । शेष मन्त्र अनुष्टुप छन्द में है।
श्रीशब्दवाच्या लक्ष्मी इस सूक्त की देवता हैं।
श्रीसूक्त का विनियोग लक्ष्मी के आराधन, जप, होम आदि में किया जाता है। महर्षि बोधायन, वशिष्ठ आदि ने इसके विशेष प्रयोग बतलाये हैं । श्रीसूक्त की फलश्रुति में भी इस सूक्त के मन्त्रों का जप तथा इन मन्त्रों के द्वारा होम करने का निर्देश किया गया है।
आराधनाक्रम में श्रीसूक्त के पन्द्रह मन्त्रों का इस क्रम से विनियोग किया जाता है
श्रीसूक्त के मन्त्रों का विषय इस प्रकार है
१-भगवान से लक्ष्मी को अभिमुख करने की प्रार्थना
२-भगवान् से लक्ष्मी को अभिमुख रखने की प्रार्थना
३-लक्ष्मी से सान्निध्य के लिये प्रार्थना
४-लक्ष्मी का आवाहन
५-लक्ष्मी की शरणागति एवं अलक्ष्मीनाश की प्रार्थना
६-अलक्ष्मी और उसके सहचारियों के नाश की प्रार्थना
७-माङ्गल्यप्राप्ति की प्रार्थना
८-अलक्ष्मी और उसके कार्यों का विवरण देकर उसके नाश की प्रार्थना
९-लक्ष्मी का आवाहन
१०-मन, वाणी आदि की अमोघता तथा समृद्धि की स्थिरता के लिये प्रार्थना
११-कर्दम प्रजापति से प्रार्थना
१२-लक्ष्मी के परिकर से प्रार्थना
१३- लक्ष्मी के नित्य सान्निध्य के लिये पुनः भगवान से प्रार्थना
१४-पुनः लक्ष्मी के नित्य सान्निध्य के लिये भगवान से प्रार्थना
१६-फलश्रुति
परिशिष्ट (लक्ष्मीसूक्त) के मन्त्रों के विषय हैं
१-सौख्य की याचना
२-समस्त कामनाओं की पूर्ति की याचना
३-सान्निध्य की याचना
४-समृद्धि के स्थायित्व के लिये प्रार्थना
६-सोम की याचना
७-मनोविकारों का निषेध
८-लक्ष्मी की प्रसन्नता के लिये प्रार्थना
९-लक्ष्मी की वन्दना
१०-लक्ष्मीगायत्री
११-अभ्युदय के लिये प्रार्थना
श्रीदेवी के नाम - श्रीसूक्त के १५ मन्त्रों में श्री लक्ष्मी के ये नाम मिलते हैं-
परिशिष्ट के ११ मन्त्रों में ये नाम और मिलते हैं
नगला जाधव गाँव, इगलास (अलीगढ़)
नगला जाधव इगलास, अलीगढ़, उत्तर प्रदेश स्थित एक गाँव है।
केन्द्रीय निगरानी प्रणाली
केन्द्रीय निगरानी प्रणाली (Central Monitoring System) डेटा संग्रह प्रणाली है जिसका संचालन भारत सरकार द्वारा किया जाता है। इसको भारतीय संसद में 2012 में प्रस्तावित किया गया था तथा अप्रैल 2013 से इसने कार्य करना शुरू कर दिया। अग्रेज़ी समाचारपत्र द हिन्दू की शालिनी सिंह द्वारा इसे अमेरिकी सरकार के विवादास्पद इसी तरह के प्रोग्राम प्रिज़्म की तरह हस्तक्षेप करने वाला बताया गया है।
संरचना
केन्द्रीय निगरानी प्रणाली भारत सरकार को फोन पर हो रही बातचीत सुनने, ई मेल और टेक्स्ट संदेशों को पढ़ने, फेसबुक, ट्विटर या लिंक्डइन के पोस्ट पर निगरानी रखने और गूगल की खोजो पर नज़र रखने में सहायता प्रदान करती है।
इस को स्थापित दिल्ली की सीमा के नज़दीक स्थित भारत सरकार के उद्यम सेंटर फॉर डवलेपमेंट ऑफ टेलीमैटिक्स द्वारा किया गया था।
हल्का युद्धक विमान
गुणधर्म
ये एफ-18, एफ-15ई और मिकोयान मिग-29 बड़े युद्धक विमानों से थोड़े कमजोर होते हैं।
चचोहर
चचोहर (Chachohar) भारत के पंजाब राज्य के मानसा ज़िले में स्थित एक ग्राम है।
घिरणियां बड़ा
घिरणियां बड़ा ग्राम सीकर से उत्तर पश्चिम दिशा में, सीकर से 29 किमी दूरी व लक्ष्मणगढ़ से 60 किमी दूरी पर स्थित है। यह एक ग्राम पंचायत मुख्यालय है।
साक्षरता
घिरणियां बड़ा की साक्षरता दर 79.53% है, जो राज्य के औसत 66.11% से अधिक है। पुरूष साक्षरता दर 84.96% व महिला साक्षरता दर 54.62% है।
अवस्थिति
सीकर से उत्तर दिशा में 27.643373,74.833106 निर्देशांक पर स्थित है। ग्राम का कुल क्षेत्रफल 1175 हेक्टेयर है।
इतिहास
पंचायत में अन्य गांव-ढाणी चारण, ढाणी मंगलदास,रामसिंहपुरा, तुरकस्या।
प्रमुख शिक्षण संस्थान
गाँव में कला संकाय से कक्षा 1-12 तक सरकारी स्कूल है। हिन्दी साहित्य, भूगोल व राजनीतिक विज्ञान विषय हैं।
मदन पुरी
मदन पुरी (निधन: 13 जनवरी, 1985) हिन्दी फ़िल्मों के एक अभिनेता थे।
हिन्दू पैट्रिऑट
हिन्दू पैट्रिऑट (Hindoo Patriot), १९वीं शताब्दी के उत्तरार्ध में कलकता से प्रकाशित एक अंग्रेज़ी में साप्ताहिक पत्र था। यह अंग्रेजों की दमनकारी नीतियों का जमकर विरोध करता था।
सिमरनजीत सिंह
सिमरनजीत सिंह (जन्म 25 जनवरी 1992) एक भारतीय फुटबॉलर हैं जो आई-लीग क्वालीफायर में दिल्ली एफसी के लिए राइट बैक के रूप में खेलते हैं।
पाइलन तीर
पंजाब में जन्मे, सिमरनजीत ने 2004 में सेंट स्टीफंस फुटबॉल अकादमी चंडीगढ़ में अपने फुटबॉल करियर की शुरुआत की। टाटा फुटबॉल अकादमी से स्नातक होने के बाद सिंह 2012-13 सीज़न के लिए आई-लीग विकास पक्ष पाइलन एरो में शामिल हो गए और उन्होंने क्लब के लिए अपनी शुरुआत की। 20 जनवरी 2013 को शिलांग लाजोंग एफ.सी. के खिलाफ आई-लीग। जिसमें वह सेमिनलेन डोंगेल के लिए 74वें मिनट में बेंच से उतरे; पाइलन एरो ने 1-0 से मैच जीता।
भारत
दिसंबर 2014 में, सिमरनजीत नव स्थापित आई-लीग टीम भारत एफसी में शामिल हो गए।
क्लब
20 जनवरी 2013 तक के आंकड़े सटीक
अनुराधा नक्षत्र
भारतीय ज्योतिर्विदों ने कुल २७ नक्षत्र माने हैं, जिनमें अनुराधा सत्रहवाँ है। इसकी गिनती ज्योतिष देवगण तथा मध्य नाड़ीवर्ग में की जाती है जिसपर विवाह स्थिर करने में गणक विशेष ध्यान देते हैं। अनुराधा नक्षत्र में जन्म का पाणिनि ने अष्टाध्यायी में उल्लेख किया है।
अनुराधा नक्षत्र का स्वामी शनि है, जो राशि स्वामी मंगल का शत्रु है। यह ना, नी, नू, ने के नाम से जाना जाता है। इस शनि के नक्षत्र में जन्मा जातक उग्र स्वभाव का तुनक मिजाज वाला, स्पष्टवक्ता होता है। ये जीवन में कई उतार-चढ़ाव का सामना करके आगे बढ़ते है।
इन्हें स्थायित्व बड़ी मुश्किल से मिलता है। जन्मपत्रिका में यदि नक्षत्र स्वामी शनि की स्थिति ठीक रही तो ये अपने प्रयत्नों उत्तम लाभ पाने वाले होते हैं। राशि स्वामी मंगल उच्च या स्वराशि का हो वही नक्षत्र स्वामी स्वराशि या उच्च या मित्र राशि का हो व मंगल से दृष्टि संबंध न हो तो ऐसे जातक अपनी योग्यता के बल पर उन्नति कर लेते हैं।
मेढ़की
मेढ़की भारत देश के छत्तीसगढ़ राज्य का एक छोटा सा ग्राम है। यह भाटापारा रेलवे स्टेशन से लगभग 36 किलोमीटर दूरी पर स्थित है। इस ग्राम में पढ़ाई हेतु शासकीय प्राइमरी स्कूल भी उपलब्ध है। इस ग्राम के अधिकतर लोग कृषि पर निर्भर करते है।<mapframe latitude=" 21.859752°" longitude=" 81.710310°" zoom="1" width="200" height="100" />देश - भारत
राज्य - छत्तीसगढ़
जिला - बेमेतरा
पोस्टऑफिस - बदनारा (पिनकोड - 491340)
तरल ऑक्सीजन
तरल ऑक्सीजन (liquid oxygen) एयरोस्पेस, पनडुब्बी और गैस उद्योग में इस्तेमाल किया जाने वाला ऑक्सीजन है, जो आणविक ऑक्सीजन का तरल रूप है। इसका इस्तेमाल ऑक्सीडाइज़र के रूप में पहले तरल-ईंधन रॉकेट में 1926 को रोबर्ट एच॰ गोडार्ड द्वारा किया गया था।
भौतिक गुण
इसकी क्रायोजेनिक प्रकृति के कारण, तरल ऑक्सीजन इसके द्वारा स्पर्श की जाने वाली सामग्री को अत्यधिक भंगुर बना सकती है।  तरल ऑक्सीजन भी एक बहुत शक्तिशाली ऑक्सीकरण एजेंट है: कार्बनिक पदार्थ तरल ऑक्सीजन में तेजी से और ऊर्जावान रूप से जलेंगे।  इसके अलावा, अगर तरल ऑक्सीजन में भिगोया जाता है, तो कुछ सामग्री जैसे कि कोयला ब्रिकेट, कार्बन ब्लैक, आदि, आग की लपटों, चिंगारी या हल्के प्रहार से प्रभाव जैसे प्रज्वलन के स्रोतों से अप्रत्याशित रूप से विस्फोट कर सकते हैं।  डामर सहित पेट्रोरसायन अक्सर इस व्यवहार को प्रदर्शित करते हैं।
टेट्राऑक्सीजन अणु (O4) की भविष्यवाणी पहली बार 1924 में गिल्बर्ट एन. लुईस ने की थी, जिन्होंने यह समझाने का प्रस्ताव दिया कि तरल ऑक्सीजन ने क्यूरी के नियम का उल्लंघन क्यों किया। आधुनिक कंप्यूटर सिमुलेशन से संकेत मिलता है कि, हालांकि तरल ऑक्सीजन में कोई स्थिर O4 अणु नहीं होते हैं, O2अणु जोड़े में एंटीपैरलल स्पिन के साथ जुड़ते हैं, जिससे क्षणिक O4इकाइयाँ बनती हैं।
तरल नाइट्रोजन का क्वथनांक −196 °C (77 K) ऑक्सीजन के −183 °C (90 K) की तुलना में कम होता है, और तरल नाइट्रोजन वाले बर्तन हवा से ऑक्सीजन को संघनित कर सकते हैं: जब अधिकांश नाइट्रोजन ऐसे बर्तन से वाष्पित हो जाता है,  एक जोखिम है कि शेष तरल ऑक्सीजन कार्बनिक पदार्थों के साथ हिंसक प्रतिक्रिया कर सकती है।  इसके विपरीत, तरल नाइट्रोजन या तरल हवा को खुली हवा में रखकर ऑक्सीजन से समृद्ध किया जा सकता है;  वायुमंडलीय ऑक्सीजन इसमें घुल जाती है, जबकि नाइट्रोजन अधिमान्य रूप से वाष्पित हो जाती है।
अपने सामान्य दबाव क्वथनांक पर तरल ऑक्सीजन का सतही तनाव 13.2 dyn/cm है।
उपयोग
वाणिज्य तरल ऑक्सीजन को एक औद्योगिक गैस के रूप में वर्गीकृत किया जाता है और व्यापक रूप से औद्योगिक और चिकित्सा उद्देश्यों के लिए उपयोग किया जाता है।  तरल ऑक्सीजन एक क्रायोजेनिक वायु पृथक्करण संयंत्र में आंशिक आसवन द्वारा हवा में स्वाभाविक रूप से पाए जाने वाले ऑक्सीजन से प्राप्त की जाती है।
वायु सेना ने लंबे समय से तरल ऑक्सीजन के रणनीतिक महत्व को ऑक्सीडाइज़र के रूप में और अस्पतालों और उच्च ऊंचाई वाले विमान उड़ानों में सांस लेने के लिए गैसीय ऑक्सीजन की आपूर्ति के रूप में मान्यता दी है।  1985 में यूएसएएफ ने सभी प्रमुख खपत ठिकानों पर अपनी ऑक्सीजन उत्पादन सुविधाओं के निर्माण का एक कार्यक्रम शुरू किया।
ली का-शिंग
सर ली का-शिंग जीबीएम केबीई जेपी (जन्म 13 जून 1928) हांगकांग के एक बडे उद्योगपति, निवेशक और समाज-सेवी हैं। जून 2019 तक, ली दुनियां के 30वें सबसे अमीर व्यक्ति है, जिनकी अनुमानित शुद्ध संपत्ति 29.4 बिलियन यूस$ है। मई 2018 में बोर्ड के अध्यक्ष पद से सेवानिवृत्त होने के बाद, वह सीके हचिसन होल्डिंग्स के वरिष्ठ सलाहकार हैं; इसके माध्यम से, वह दुनिया के प्रमुख बंदरगाह निवेशक, डेवलपर, और एशिया और यूरोप में सबसे बड़े स्वास्थ्य और सौंदर्य रिटेलर के संचालक हैं।
पृष्ठभूमि
ली का जन्म चाओआन, ग्वांगडोंग प्रांत के चाओझोउ में 1928 में टेकोवेक माता-पिता के यहां हुआ था। पिता की मृत्यु के कारण, उन्हें 15 साल की उम्र में स्कूल छोड़ना पड़ा, और उन्हें एक प्लास्टिक ट्रेडिंग कंपनी में नौकरी मिली गई जहाँ वह दिन में 16 घंटे काम किया करते थे। 1950 में उन्होंने अपनी खुद की कंपनी, चेउंग काँग इंडसट्रीस की शुरुआत की। प्लास्टिक का निर्माण करने से, ली ने अपनी कंपनी को हांगकांग में एक प्रमुख रियल एस्टेट निवेश कंपनी के रूप में विकसित किया, जो 1971 में हांगकांग स्टॉक एक्सचेंज में सूचीबद्ध थी। 1979 और 1985 में हचिसन व्हामपोआ और हांगकांग इलेक्ट्रिक होल्डिंग्स लिमिटेड का अधिग्रहण करके चेउंग काँग का विस्तार हुआ।
ली एशिया के सबसे प्रभावशाली उद्यमियों में से एक थे, जिन्होंने परिवहन, रियल एस्टेट, वित्तीय सेवाओं, खुदरा और ऊर्जा और उपयोगिताओं सहित उद्योगों की एक विस्तृत श्रृंखला से बने एक व्यापारिक साम्राज्य की अध्यक्षता की है। उनकी सामूहिक कंपनी चेउंग काँग होल्डिंग, हांगकांग की अर्थव्यवस्था के कई क्षेत्रों में प्रभावशाली थी और उन्होंने हांगकांग स्टॉक एक्सचेंज के कुल बाजार पूंजीकरण का 4% बनाया। फोर्ब्स पत्रिका और फोर्ब्स परिवार ने सिंगापुर में 5 सितंबर 2006 को पहली बार मैल्कम एस. फोर्ब्स लाइफटाइम अचीवमेंट अवार्ड के साथ ली का-शिंग को सम्मानित किया था। अपनी संपत्ति के बावजूद, ली ने एक मितव्ययी, बिना तामझाम के जीवन जीते है, और अपने साधारण काले कपड़े के जूते और एक सस्ती सेको कलाई घड़ी पहनने के लिए जाने जाता थे। वह दशकों तक एक ही घर में रहे, जोकि हांगकांग द्वीप में डीप वॉटर खाड़ी में स्थित है, और अब यह हांगकांग में सबसे महंगे जिलों में से एक बन गया है, ली को एशिया के सबसे उदार परोपकारी लोगों में से एक के रूप में भी माना जाता है, उन्होंने विभिन्न परोपकारी कार्यों में अरबों डॉलर दान किये हैं, और बिल एंड मेलिंडा गेट्स फाउंडेशन के बाद दुनिया में दूसरी सबसे बड़ी निजी फाउंडेशन के मालिक हैं। ली को अक्सर उनके व्यावसायिक कौशल के कारण हांगकांग में "सुपरमैन ली" कहा जाता था।
कार्ल्स पुइज्देमोंत
कार्ल्स पुइज्देमोंत (कातालान: Carles Puigdemont i Casamajó ; 29 दिसंबर, 1962), कातालोनिया, स्पेन से एक राजनीतिज्ञ हैं जो आजकल निर्वासन में बेल्जियम में रह रहे हैं। वह 12 जनवरी 2016 को कातालोनिया सरकार के राष्ट्रपति बने थे।
27 अक्टूबर 2017 को स्पेन से कातालोनिया की स्वतंत्रता की एकतरफा घोषणा के बाद से उनकी स्थिति विवादों में है। कातालोनिया की पूर्व सरकार के अनुसार वह अभी भी कातालान राष्ट्रपति हैं क्योंकि कातालान अब एक स्वतंत्र राष्ट्र है, जबकि स्पेन सरकार और स्पेनिश संसद के सत्तारूढ़ और विपक्षी दोनों दलों के दृष्टिकोण से, क्योंकि स्पेन के संविधान का अनुच्छेद 155 अभी भी प्रभाव में है और इसका उपयोग कर कातालोनिया की क्षेत्रीय सरकार और उसके सभी विभागों (को हटाकर) का उसका नियंत्रण स्पेन के हाथ में लिया जा सकता है। कातालान संसद में संघ समर्थक विपक्षी दलों का यह मानना ​​है कि कार्ल्स पुइज्देमोंत को, प्रधानमंत्री मैरियोन राजॉय की 28 अक्टूबर 2017 की घोषणा के अनुसार उनके पद से हटा दिया गया था। लेकिन पुइज्देमोंत ने खुद इसको स्वीकार नहीं किया है, उनका मानना है कि वह "एक स्वतंत्र देश का निर्माण करने के लिए काम" करेंगे और उन्होने कातालोनिया के लोगों से 1978 के स्पेनिश संविधान के अनुच्छेद 155 का "लोकतांत्रिक ढंग से विरोध" करने के लिए कहा है।
1897 असम भूकंप
असम भूकंप 1897 १२ जून को असम में १:१५ बजे स्थानीय समय, भारत में आया था, और 8.2-8.3.० का अनुमानित पल परिमाण था।  भूकंप के आकार को देखते हुए, मृत्यु दर लगभग 1,542 हताहत थी, लेकिन संपत्ति की क्षति बहुत भारी थी।  भूकंप से नुकसान कलकत्ता में बढ़ गया जहाँ दर्जनों इमारतें बुरी तरह क्षतिग्रस्त हो गईं या आंशिक रूप से ढह गईं।  इस आयोजन से पूरे भारत में, अहमदाबाद और पेशावर को झटके महसूस हुए।  सीचेस बर्मा में भी देखे गए.
भूकंप
एसएसडब्ल्यू-डिपिंग रिवर्स ओल्डम फॉल्ट पर भूकंप आया था, जो इंडियन प्लेट के भीतर शिलॉन्ग पठार के उत्तरी किनारे का निर्माण करता है।. 11 मीटर की मुख्य गलती पर एक न्यूनतम विस्थापन था, हालांकि 16 मीटर तक की गणना की गई है, किसी भी मापा भूकंप के लिए सबसे बड़ा। स्लिप का परिकलित क्षेत्र स्ट्राइक के साथ 180 किमी और सतह से 9 से 45 किमी नीचे तक फैला है, यह दर्शाता है कि क्रस्ट की पूरी मोटाई शामिल थी।
नुकसान
सोचा था कि 32 किमी भूमिगत होने के कारण, भूकंप ने 400,000 किमी क्षेत्र में चिनाई वाली इमारतों को छोड़ दिया और 650,000 किमी से बर्मा दिल्ली भूटान के पड़ोसी देश में कई इमारतें क्षतिग्रस्त हो गईं। कलकत्ता में 01 अक्टूबर 1897 को 9 अक्टूबर 18 9 7 को महसूस किया जा रहा था, इस क्षेत्र में और आसपास के क्षेत्र में अतिसारों को महसूस किया गया था। कलकत्ता में यूटीसी।
भूकंप शिलॉन्ग पठार के परिणामस्वरूप लगभग 11 तक हिंसक रूप से ऊपर की ओर बढ़ गया
शिलॉन्ग में, भूकंप ने हर पत्थर के घर और लकड़ी से बने आधे घरों को नुकसान पहुंचाया। झटके ने जमीन को समतल कर दिया और 13 मौतें हुईं।  क्षेत्र में फिशर भी बताया गया था।  सोहराय चेरापूंजी में, इसके परिणामस्वरूप एक भूस्खलन हुआ, जिससे 600 लोगों की मौत हो गई। गोलपारा में, यह ब्रह्मपुत्र नदी की लहरों के परिणामस्वरूप हुई, जिस पर शहर स्थित है, जो बाजार को नष्ट कर रहा है। नलबाड़ी में, पृथ्वी-तरंगों और जल तरंगों के देखे जाने की सूचना मिली। गुवाहाटी में, भूकंप 3 मिनट तक चला। ब्रह्मपुत्र नदी 7.6 फीट बढ़ गई। नुकसान उमानंद द्वीप मंदिर और रेलवे लाइनों के कारण हुआ।  5 लोगों की मौत। नगांव में, प्रत्येक ईंट का घर क्षतिग्रस्त हो गया था, जबकि लकड़ी के बने पारंपरिक घर, घास की छतों के साथ, मुड़े हुए थे। कई छोटे फिशर / ज्वालामुखी थे और सड़क वाहनों के लिए अगम्य थी.
सिहेत क्षेत्र में, 16:30 बजे झटके हुए,  सुनामगंज के पहाड़ियों के पैर में रहने वाले ग्रामीणों के अनुसार। 545 हताहत थे। 55 सिलेत टाउन, 178 में उत्तरी सिलेश, 287 में  सुनामगंज, 7 में  हबीगंज, 8 में दक्षिण सिलेश कई इमारतों ध्वस्त हो गए और फिशर और डूबने से मौतों की मात्रा को और बढ़ा दिया गया। कहा जाता है कि सुमगंज में एक महिला को अपने पति के साथ नदी पर एक फिशर के माध्यम से गिर गया था। पति ने अपने बालों को पकड़ने की कोशिश की लेकिन उसे खो दिया। महिला का शरीर क्रेवासे  से बरामद नहीं किया गया था। असम बंगाल रेलवे गंभीर रूप से क्षतिग्रस्त हो गया था।
उदित नारायण स्नातकोत्तर महाविद्यालय
उदित नारायण स्नातकोत्तर महाविद्यालय उत्तर प्रदेश के कुशीनगर जिले के पडरौना शहर में स्थित एक महाविद्यालय है। इसकी स्थापना 1962 में हुई थी और इसका प्रबन्धन उदित नारायण क्षत्रिय स्कूल सोसाइटी ने किया था। अकादमिक रूप से, यह दीन दयाल उपाध्याय गोरखपुर विश्वविद्यालय से संबद्ध है और विभिन्न स्नातक और स्नातकोत्तर पाठ्यक्रम प्रस्तुत करता है।
गिरिडीह जिला
गिरिडीह ज़िला भारत के झारखण्ड राज्य का एक जिला है। इसका मुख्यालय गिरिडीह है।
विवरण
गिरिडीह झारखण्ड राज्य के पूर्वोत्तर में स्थित एक जिला है। यह अबरख (Mica) एवं कोयला (Coal) जैसे खनिजों के लिए प्रसिद्ध है। जैनियों का प्रसिद्ध तीर्थस्थल पार्श्वनाथ भी इसि जिले में स्तिथ है, जो की जिला मुख्यालय से २६ किलोमीटर की दुरी पर है। झारखण्ड की राजधानी रांची से यहाँ की दुरी करीब २०५ किलोमीटर है। वैज्ञानिक सर जगदीश चन्द्र बोस भी यहीं से थे।
ज़िले का मुख्यालय गिरिडीह शहर है। गिरिडीह जिला ४ दिसम्बर १९७२ को हजारीबाग जिला के विभजन के तौर पर बना था। यह जिला २४ डिग्री ११ मिनट उत्तरी अझांश और ८६ डिग्री १८ मिनट पूर्वी देशांतर के बीच स्थित है। यह जिला उत्तरी छोटानागपुर प्रमण्डल के मघ्य में स्थित है। इसके उत्तर में बिहार रज्य के जमुई और नवदा जिले हैं, पुर्व में देवधर और जामताड़ा, दक्षिण में धनबाद और बोकारो तथा पश्चिम में हजारीबाग एवं कोडरमा जिले है। गिरिडीह जिला ४८५३.५६ वर्ग किलोमीटर क्षेत्र में फैला हुआ है। प्रसिद्ध पारसनाथ पहाड़ी यहीं पर स्थित है और यह झारखंड का सबसे ऊंची चोटी है जिसकी ऊँचाई समुद्र तल से ४४३१ फीट है। यह जिला रूबी, अभ्रक और कोयला जैसे खनिजों के लिए भी प्रसिध्द है। प्रसिध्द शेर शाह सूरी मार्ग (रष्ट्रीय राजमार्ग सं. २) इस जिले से होकर गुजरती है।
इतिहास
गिरिडीह जिला का इतिहास यह बताता है कि यह छोटानागपुर पठार के हजारीबाग जिला का एक हिस्सा है। छोटा नागपुर का संपूर्ण क्षेत्र जो झारखंड के रूप में जाना जाता है दुर्गम पहाड़ियों और जंगलों से घिरा है। हालांकि यह क्षेत्र भारत के कई भागों के साथ संपर्क में था, अभी तक गैर आर्य आदिवासी जिसका कोई राजा न था यहाँ निवास करता था। नियमित विदेशी आक्रमणकारियों के कारण छोटा नागपुर के निवासियों ने एक राजा के चुनाव का फैसला लिया और मुण्डा राज्य का राजा बना. गिरिडीह जिला के इतिहास के अनुसार, गिरिडीह जिला सहित छोटानागपुर प्रमण्डल अशोषित रूप में प्रकट प्रतीत हुआ है। 1556 ई0 में दिल्ली के गद्दी का उत्तरघिकारी अकबर ने झारखण्ड के इतिहास को नया मोड़ दिया. मुगल सम्राटों के लिए यह खुखरा के रूप में जाना जाता था। उस अबधि के दौरान, इस क्षेत्र का प्रथम मुगल राजस्व प्रसासन के रूप में पेश किया गया. रामगढ़ केंदी कुंदा और खरगडीहा (जो कि पुराने जिले हजारीबाग के साथ गिरिडीह को शामिल कर गठित किया था) एवं पूरे पलामू विजय प्रांत थे जिनको ब्रिटिश जिला के रूप मे गठन किया गया। 1931 में कोल के उत्पादन में बढ़ोत्तरी का बाद क्षेत्र की प्रसाशनिक संरचना बदल गयी पर गिरिडीह को गंभीरता से प्रभावित नहीं कर पाया। ये प्रान्त दक्षिण पश्चिम फ्रोंटियर का हिस्सा बन गए और एक प्रमंडल का गठन किया जो की हजारीबाग था, जिसका प्रसाशनिक मुख्यालय हजारीबाग था। 1954 में दक्षिण पश्चिम फ्रोंटियर एजेंसी छोटा नागपुर में बदल गया और यह बिहार के लेफ्टिनेंट गवर्नर के तहत एक गैर विनियमन प्रान्त केरूप में प्रसाशित किया जाने लगा.
भूगोल
भौगोलिक दृष्टि से, गिरिडीह जिला मोटे तौर पर दो प्राकृतिक डिवीजनों, अर्थात् केंद्रीय पठार और निचले पठार में विभाजित है। केंद्रीय पठार, जिले के बगोदर ब्लॉक के निकट पश्चिमी भाग छूती है। निचले पठार की औसत ऊंचाई उनकी उतार-चढाव सतह से 1300 फुट है। उत्तर और उत्तर पश्चिम में, निचली पठार काफी फार्म का स्तर पठार होता है जब तक कि 700 फुट नीचे घाटों पर नहीं पहुंचते. जिला में शामिल विशाल जंगलों को समान रूप से वितरित कर हैं। पेड़ों में सबसे प्रसिद्ध साल है और प्रमुख प्रजातियों यहाँ पाया जाता है। अन्य प्रजातियाँ बांस, सिमुल, महुआ, पलास, कुसुम, केन्द, आसन पीयार और भेलवा हैं। गिरिडीह जिला दो मुख्य जलसिराओं में विभाजित है- बराकर और सकरी नदी. जिला खनिज संसाधनों में समृद्ध है और इसे यहाँ कई बड़े कोयला क्षेत्र हैं जो भारत में मेटलर्जिकल कोल की सर्वोत्तम गुणों के होते है। झारखंड के इस जिले में बड़े पैमाने पर मीका पाया जाता है, जो की न केवल भारत बल्कि अन्य देशों के लिए भी महत्वपूर्ण है। यह ज्यादातर तिसरी और गांवा ब्लॉकों में पास पाया जाता है।
बाहरी कड़ियाँ
गिरिडीह में पर्यटक स्थल
विट्ठलविपुल देव
विट्ठलविपुल देव स्वामी हरिदास जी के   सर्वश्रेष्ठ भक्त  है।
परिचय
ये स्वामी हरिदास के मामा  के पुत्र थे।  विद्वानों के अनुसार ये स्वामी हरिदास से आयु में कुछ बड़े थे  तथा ये स्वामी जी के समकालीन  हैं। इनका निधन-काल वि ० सं ० १६३२ माना जा सकता है। इनका जन्म कहाँ हुआ यह निश्चित नहीं है लेकिन यह सर्वसम्मत है कि  स्वामी हरिदास के जन्म के बाद आप उनके पास राजपुर में ही रहते थे और स्वामी जी के विरक्त होकर वृन्दावन आ जाने पर आप भी वृन्दावन आ गये। आयु में बड़े होने पर भी स्वामी हरिदास का शिष्यत्व स्वीकार किया। ये बाल्यकाल से ही स्वामी जी से प्रभावित थे और उन्हें एक महापुरुष मानते थे। स्वामी जी  की अंतर्ध्यान उपरान्त ये गादी पर बैठे किन्तु स्वामी जी के वियोग की भावना इतनी प्रवल थी एक सप्ताह बाद  ही इनका निकुंज गमन हो गया।
माधुर्य भक्ति का वर्णन
विट्ठलविपुल देव के उपास्य श्यामा-श्याम परम रसिक हैं। ये नित्य -किशोर सदा विहार में लीन  रहते हैं। इनकी वह निकुंज-क्रीड़ा  केलि रस-पागी होने पर प्रेम-परक होने के कारण सदा भक्तों का मंगल विधान करती है।  विट्ठलविहारी देव ने नित्य विहारी को ही उपास्य स्वीकार किया है ,कुछ लीला परक पदों में उनका नित्य-नव  सम्बन्ध  सूचित होता है : उपास्य -युगल की लीलाओं का गान एवं ध्यान ही इनकी उपासना है। अतः इन्होंने युगल की प्रातःकाल से निशा-पर्यन्त होने वाली सभी लीलाओं का गान अपनी वाणी में किया है। इनमें से वन-विहार ,झूलन, वीणा -वादन-शिक्षा आदि लीलाएं उल्लेखनीय हैं। जिनकी बाँसुरी की तान सुनकर चार,अचर  सभी मोहित हो जाते हैं। उन्हीँ विहारीजू को वीणा सिखाती हुई श्यामाजू का  यह वर्णन  भाव और भाषा दोनों दृष्टियों से सुन्दर है :
प्रादा
प्रादा एस.पि  एक इतालियन फेशन लेबल पुरुषों और महिलाओं के विलास के सामान में विशेषज्ञ (पहनने के तैयार कपडे, चमड़ी के उपसाधने, जूतें और सामन और टोपियाँ)मारिओ प्रादा द्वारा स्थापित किया गया है। यह लेबल का एक प्रतिष्ठा प्रतीक है।
नगला जार गाँव, इगलास (अलीगढ़)
नगला जार इगलास, अलीगढ़, उत्तर प्रदेश स्थित एक गाँव है।
प्रादा
स्थापना
मारिओ प्रादा नहीं मानता था कि व्यापार में महिलाओं का भूमिका होना है और इसलिए उसने अपने परिवार के महिला सदस्यों को अपने कार्यशाला में आने से रोका था। विडम्बना यह है कि, मारिओ प्रादा के बेटे को व्यापार में दिलचस्पी नहीं थी, इसलिए उसकी बेटी लुइसिया प्रादा जिसने उत्तराधिकारी के रूप में प्रादा से पतवार लिया, और लगबग 20 सालों तक उसे चलाया। अपनी खुद कि बेटी,मिउक्किअ प्रादा, 1970 में कम्पनी में शामिल हुई, अंत में 1978 में अपनी माँ से कारोबार ले लिया।
मिउक्किआ ने पोकोन से जलारुद्ध बेकपैक बनाने शुरू किया। वह 1977 में पत्रीजियो बेर्टेल्ली से मिले, एक इतालियन जिसने अपनी 17साल के उम्र में अपना खुद का चमड़े का सामान का व्यापार शुरू किया, और तुरंत उसके बाद कम्पनी में शामिल हो गए। उन्होंने मिउक्किआ को सलाह दी-और प्रादा कम्पनी का बेहतर निर्णय पर- उसने ने सलाह का पालन किया। अंग्रेजी सामानों का आयात बंद करने की और मौजूदा सामान शैलियों को बदलने की वह उसकी सलाह थी।